انتشر التعليم في مصر من وقت عهد المصريين القدماء اللي ساهموا في اختراع الكتابة؛ وسجلوا اللغة المصرية القديمة بالكتابة الهيروغليفية، وفي عهدهم أنشئت «بر عنخ» أو بيت الحياة وهي أول مدرسة ومكتبة في تاريخ الإنسانية.  أما بعد الفتح الإسلامي لمصر ظهرت المدارس التابعة للمساجد وكان جامع عمرو بن العاص أول مركز اتعمل فيه حلقات الدروس التطوعية في مصر وقت العصر الإسلامي وكان الجامع الأزهر أول المدارس الشبيهة بالمعاهد النظامية دلوقتي وكان  بيتعمل فيه الدروس بتكليف من الدولة وكان بياخد أجرهم عليها العلماء والمدرسين.  بعد كده تم إنشاء المدارس خلال عهدين الدولة الأيوبية والدولة المملوكية. مع تولي محمد علي باشا حكم مصر بدأ في تغيير نظام التعليم عشان يكون على نفس نظام الأنظمة الحديثة، وقتها أنشأ المدارس العسكرية والمدارس العليا والمدارس التجهيزية والمدارس الابتدائية. وفي سنة 1908 اتفتحت أول جامعة مصرية حديثة وهي الجامعة المصرية (جامعة القاهرة حاليا)، وبعدها بدأ يتم إنشاء الجامعات في جميع أنحاء مصر. حسب الدستور المصري، إن التعليم مجاني وإلزامي لحد نهاية المرحلة الثانوية أو اللي يعادلها حسب القانون. وتصرف الحكومة على التعليم ما لا يقل عن 4% من الناتج القومي الإجمالي.